|  |  |  |  |  |  |
| --- | --- | --- | --- | --- | --- |
|  | | |  | |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ**  **AKΑΔ. ΕΤΩΝ 2024-2025, 2025-2026 και 2026-2027** | | | | | |
| **ΤΜΗΜΑ ΦΑΡΜΑΚΕΥΤΙΚΗΣ** | | | | | |
| **Υπεύθυνος Πρακτικής Άσκησης Τμήματος:** | | | | *Γιώργος Ν. Πάϊρας* | |
| **Email:** | *gpairas@upatras.gr* | | | |  |
|  | |  | | | **05 Μαρτίου 2025** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2024-2025**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακαδ. ετών 2024-2025, 2025-2026 & 2026-2027» με κωδικό MIS 6020851, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού **120** φοιτητές/τριες που έχουν ολοκληρώσει την παρακολούθηση των 8 πρώτων εξαμήνων θεωρητικών σπουδών του προγράμματος σπουδών του Τμήματος,θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με *το αντικείμενο του Μαθήματος της* ***Φαρμακευτικής Φροντίδας*** *(με κωδικό PHA-E22-NEW)*, σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **3** (τρεις) **συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | **01-04-2025** |
| **Ημερομηνία λήξης περιόδου Πρακτικής Άσκησης:** | **30-06-2025** |

Προβλέπεται μηνιαία αμοιβή 350€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **05/03/2025 έως 14/03/2025 και ώρα 10:00 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης, καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος αποτελείται από τους κάτωθι:

1. Πάϊρας Γεώργιος, Καθηγητής (Υπεύθυνος Πρακτικής Άσκησης, Πρόεδρος)
2. Τοπούζης Σταύρος, Καθηγητής (Γραμματέας)
3. Χατζηαντωνίου Σοφία-Μαρία, Αναπλ. Καθηγήτρια (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **05/03/2025** | Δημοσιοποίηση ανακοίνωσης |
| **14/03/2025** | Λήξη προθεσμίας υποβολής αίτησης συμμετοχής |
| **14/03/2025** | Δημοσιοποίηση των επιλεχθέντων υποψηφίων φοιτητριών/ών |
| **01-04-2025** | Έναρξη Περιόδου Προγράμματος Πρακτικής Άσκησης |
| **30-06-2025** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να υποβάλουν την αίτησή τους μέσω της Υπηρεσίας Ηλεκτρονικής Υποβολής Αιτημάτων (<https://eservice.upatras.gr/>) με την **υποχρεωτική χρήση του ιδρυματικού** ηλεκτρονικού τους λογαριασμού. Η διάρκεια υποβολής αιτήσεων για την Πρακτική Άσκηση των φοιτητών/τριών είναι **δέκα** (10) ημερολογιακές ημέρες μετά την δημοσιοποίηση της παρούσας. Μετά την επιλογή των φοιτητών/τριών από την Επιτροπή Πρακτικής Άσκησης, τα αποτελέσματα αναρτώνται στην ιστοσελίδα του Τμήματος και στην ιστοσελίδα του Γραφείου Πρακτικής Άσκησης Π.Π.

**ΚΡΙΤΗΡΙΑ ΕΠΙΛΟΓΗΣ**

Λαμβάνοντας μέριμνα για την προστασία των προσωπικών δεδομένων οι φοιτητές/τριες κατατάσσονται σε αξιολογική σειρά με την εφαρμογή των παρακάτω κριτηρίων επιλογής:

1. Αριθμός μαθημάτων που έχει εξεταστεί επιτυχώς ο/η φοιτητής/τρια με την ολοκλήρωση της επαναληπτικής εξεταστικής περιόδου του Σεπτεμβρίου (**Α**)

2. Συνολικός Αριθμός μαθημάτων για τη λήψη Πτυχίου (**Β**)

3. Μέσος όρος Βαθμολογίας των μαθημάτων που έχει εξεταστεί επιτυχώς (**Γ**)

4. Μέγιστος Μέσος όρος Βαθμολογίας που μπορεί να επιτευχθεί (**Δ**)

Με την υλοποίηση του αλγόριθμου: (**Α**\*100/**Β**)\*0.5+(**Γ**\*100/**Δ**)\*0.5 αποδίδεται σε κάθε φοιτητή/τρια ένας αριθμός στην κλίμακα 0-100 που αντιπροσωπεύει και την τελική του/της κατάταξη μεταξύ των συναδέλφων του.

Σε περίπτωση ισοβαθμίας υπερισχύει αυτός/η που εμφανίζει μεγαλύτερο αριθμό Γ, σε περίπτωση εκ νέου ισοβαθμίας υπερισχύει αυτός/η που εμφανίζει μεγαλύτερο αριθμό Α και σε εκ νέου ισοβαθμία γίνεται κλήρωση ενώπιον της Τριμελούς Επιτροπής Πρακτικής Άσκησης παρουσία των ισοβαθμησάντων.

Για τις περιπτώσεις εκδήλωσης ενδιαφέροντος για συμμετοχή στην Πρακτική Άσκηση φοιτητών/τριών με αναπηρία (ΑμεΑ) ή/και ειδικές εκπαιδευτικές ανάγκες, οι αιτήσεις θα αξιολογούνται με τα κριτήρια αξιολόγησης που θα ισχύουν για όλους τους/τις ενδιαφερόμενους/ες. Εντούτοις, εάν υπάρχουν φοιτητές/τριες με αναπηρία που πληρούν τα κριτήρια επιλογής, αλλά βρίσκονται στις πρώτες θέσεις των επιλαχόντων φοιτητών/τριών, η αίτησή τους θα γίνεται προσπάθεια να ικανοποιείται κατ' εξαίρεση με ταυτόχρονη ισάριθμη αύξηση των προσφερόμενων θέσεων Πρακτικής Άσκησης. Ταυτόχρονα, η Επιτροπή Πρακτικής Άσκησης, σε συνεργασία με το Γραφείο Πρακτικής Άσκησης, θα φροντίσουν για την εξεύρεση Φορέα Υποδοχής που να μπορεί να ασκήσει φοιτητή/τρια με αναπηρία.

**Υποβολή Ενστάσεων:**

Μετά την ανακοίνωση των προσωρινών αποτελεσμάτων στον ιστότοπο του Γραφείου Πρακτικής Άσκησης του Παν. Πατρών και στην ιστοσελίδα του Τμήματος <https://www.pharmacy.upatras.gr/> οι φοιτητές έχουν δικαίωμα ένστασης. Οι ενστάσεις υποβάλλονται μέσα σε διάστημα **5 ημερών από την επομένη της ημερομηνίας ανάρτησης** των προσωρινών αποτελεσμάτων, ηλεκτρονικά στη Γραμματεία του Τμήματος [pharminf@upatras.gr](mailto:pharminf@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης: <http://praktiki.upatras.gr/>
* στην ιστοσελίδα του Τμήματος: <https://www.pharmacy.upatras.gr/>,
* και θα τοιχοκολληθεί στη Γραμματεία του Τμήματος

**O Υπεύθυνος Πρακτικής Άσκησης**του Τμήματος Φαρμακευτικής

Γιώργος Ν. Πάϊρας, Καθηγητής